text: মাহফিল স্থগিত, মালয়েশিয়া যাচ্ছেন আজহারী • Nobobarta
  ঢাকা আজ শনিবার, ৮ অগাস্ট ২০২০, ১২:৪৭ পূর্বাহ্ন
  মাহফিল স্থগিত, মালয়েশিয়া যাচ্ছেন আজহারী
  প্রকাশিত : শুক্রবার, ৭ ফেব্রুয়ারী, ২০২০
  ৪৬২	বার পঠিত
  আলোচিত বক্তা ড. মিজানুর রহমান আজহারী এ বছরের মার্চ পর্যন্ত সব তাফসির কর্মসূচি স্থগিত করার ঘোষণা দিয়েছেন। গবেষণার কাজে তিনি মালয়েশিয়ায় চলে যাচ্ছেন। বৃহস্পতিবার (৬ ফেব্রুয়ারি) নিজের ভেরিফায়েড ফেসবুক পেজে এক বার্তায় এ তথ্য জানিয়েছেন তিনি। নিচে তার ফেসবুক পোস্টটি হুবহু তুলে ধরা হয়েছে–
  আল্লাহ তায়ালার অশেষ মেহেরবানিতে, দেশের আপামর জনতার যে ভালোবাসা পেয়েছি, জানিনা সিজদায় পড়ে কতটুকু অশ্রু ঝড়ালে এবং কোন ভাষায় শোকরগোজার হলে এর যথাযথ শুকরিয়া আদায় হবে। মালিকের দরবারে আলীশানে লাখো কোটি শুকর এবং সুজুদ। ওয়ালহামদু লিল্লাহি 'আলান্নি'আম। প্রোগ্রামগুলো বাস্তবায়নে যারা সার্বিক সহযোগিতা করেছেন, তাদের সবার জন্য রইল আন্তরিক ভালোবাসা ও দোয়া। বিশেষ করে পুলিশ, প্রশাসন এবং স্থানীয় জন প্রতিনিধিদের ঐকান্তিক প্রচেষ্টায় প্রোগ্রামগুলো সুন্দরভাবে বাস্তবায়িত হয়েছে। তাদেরকে আল্লাহ তায়ালা উত্তম প্রতিদান দান করুক।